CELEX: 62015TN0570
Language: bg
Date: 2015-09-29 00:00:00
Title: Дело T-570/15: Иск, предявен на 29 септември 2015 г. — Federcaccia della Regione Liguria и др./Комисия

16.11.2015   
            
            
               BG
            
            
               Официален вестник на Европейския съюз
            
            
               C 381/55
            
         Иск, предявен на 29 септември 2015 г. — Federcaccia della Regione Liguria и др./Комисия
   (Дело T-570/15)
   (2015/C 381/66)
   Език на производството: италиански
   
      Страни
   
   
      Ищци: Federcaccia della Regione Liguria (Генуа, Италия), Matteo Anfossi (Таджа, Италия), Associazione dei Migratoristi Italiani per la conservazione dell’ambiente naturale (ANUU) — LIGURIA (Генуа, Италия), Alessio Piana (Кремолино, Италия), Giovanno Bordo (Баргали, Италия), Maria Teresa Esposito (Баргали, Италия), Ezio Giacomo Isola (Даваня, Италия), Luca Fossardi (Реко, Италия), Adriano Zanni (Валбревена, Италия), Luigi Marco Tiscornia (Не, Италия), Andrea Campanile (Касано Спинола, Италия) (представители: A. Bruni, A. Mozzati и P. Balletti, avvocati)
   
      Ответник: Европейска комисия
   
      Искания на ищците
   
   Ищците молят Общия съд:
   
               —
            
            
               да установи и обяви, че Европейката комисия умишлено или поради непредпазливост не е анализирала първоначалните данни Key Concepts, получени за Италия, относно началото на периода за завръщане в районите на размножаване на видовете горски бекас, поен дрозд и хвойнов дрозд и не ги е сравнила със същите тези данни, получени за Франция, като по този начин е нарушила и задължението си да обработи съответните транснационални данни относно тези три вида, мигриращи в географски и климатично хомогенни териториални зони,
            
         
               —
            
            
               да установи и обяви, че Европейката комисия умишлено или поради непредпазливост не е актуализирала първоначалните италиански данни Key Concepts относно началото на периода за завръщане в районите на размножаване на видовете горски бекас, поен дрозд и хвойнов дрозд, като ги съобрази и хармонизира със съответстващите им френски данни, счетени за правилни и валидни, и като приеме, че и в Италия периодът за завръщане в районите на размножаване на посочените три вида започва във втората десетдневка на февруари,
            
         
               —
            
            
               да установи и обяви, че Европейката комисия изисква, без да са налице валидни и правилни предпоставки, да бъдат въведени в Италия, и по-специално в Лигурия, необосновани ограничения на лова на горски бекас, поен дрозд и хвойнов дрозд за разлика от възприето във Франция и по-специално в Корсика и във южна Франция разрешение, като изтегля на 20 януари закриването на ловния сезон в Лигурия на посочените три мигриращи вида,
            
         
               —
            
            
               да установи и обяви незаконосъобразността — поради неравно третиране на държави членки и/или региони на държави членки, както и поради липсата на валидни предпоставки — на процедура „EU PILOT 6955/14/ENVI“, образувана от Европейската комисия единствено срещу Италианската държава, без едновременно да предприеме същите действия срещу Франция и без да проведе каквото и да било предварително разследване, позволяващо да се съберат съгласувани сведения, от които да се заключи, че периодът за завръщане в районите на размножаване на видовете горски бекас, поен дрозд и хвойнов дрозд действително започва един месец по-късно (20 февруари) в Корсика и във южна Франция в сравнение с началото на този период в Лигурия (20 януари),
            
         
               —
            
            
               да установи и обяви незаконосъобразността на първоначалното и все още продължаващо бездействие на Европейската комисия по отношение на официалното уведомително писмо, изпратено от ищците на 16 юни 2015 г., с което едновременно се констатира и обявява, че отговорът на Европейската комисия, който се съдържа в писмо № ENV.D.2/MC-GM/vf/ARES (2015) 3758354 от 9 септември 2015 г., е уклончив,
            
         
               —
            
            
               да задължи Европейската комисия да съобрази италианските данни Key Concepts относно началото на периода за завръщане в районите на размножаване на видовете горски бекас, поен дрозд и хвойнов дрозд с френските данни Key Concepts, като по този начин приеме, че този период започва във втората десетдневка на февруари,
            
         
               —
            
            
               във всички случаи, да задължи Европейската комисия да съобрази италианските данни Key Concepts относно началото на периода за завръщане в районите на размножаване на видовете горски бекас, поен дрозд и хвойнов дрозд в Лигурия със същите френски данни Key Concepts за Корсика и за южна Франция, като по този начин приеме, че този период започва във втората десетдневка на февруари,
            
         
               —
            
            
               да осъди Европейската комисия да обезщети вредите, претърпени или които могат да бъдат претърпени от ловните сдружения ищци, поради неизпълнението на задълженията ѝ или поради бездействието ѝ, в размер, който Общият съд счете за подходящ и справедлив.
            
         
      Основания и основни доводи
   
   Основанията и основните доводи са същите като изтъкнатите по дело T-562/15.